**Hallgasd meg a két barátnő meséjét!**

Egyszer volt, hol nem volt, volt egyszer egy kislány, Lili. Egy nap a kislány magával vitte a plüssmackóját az iskolába. A legjobb barátnője, Roxy mellé ült le, akinek nagyon megtetszett a macija. Lili nem adta oda a barátnőjének, mert nagyon féltette a macit. Az egyik szünetben Lili bent hagyta a játékát a padban, Roxy ezt kihasználva engedély nélkül elvette a padból. Lili időközben visszament a maciért, mert rájött, hogy bent felejtette. Ekkor meglátta, hogy Roxy elvette a maciját, és gyorsan oda is rohant. Megragadta a maciját, majd két irányba elkezdték húzni.

Lili: „Roxy, engedd el a macim!

Roxy: „Csak hadd nézzem meeeeg!!!”

Lili: „Neeem!”

Annyira indulatosan húzták mindketten, hogy még egy csúnya szó is elhangzott Lilitől. Az erős húzás miatt kettévált a maci, kettészakadt.

Lili: „Eltépted a macim!!!”

Roxy: „Neeem, te voltál!”.

**Mit gondoltok, mi a mese tanulsága?**

**Mit csinálhattak volna másképpen a lányok, hogy ne így végződjön a történet?**